CELEX: 62019CA0308
Language: et
Date: 2021-01-21 00:00:00
Title: Kohtuasi C-308/19: Euroopa Kohtu (kümnes koda) 21. jaanuari 2021. aasta otsus (Înalta Curte de Casaţie şi Justiţie eelotsusetaotlus – Rumeenia) – Consiliul Concurenţei versus Whiteland Import Export SRL (Eelotsusetaotlus – Konkurents – Liikmesriigi konkurentsiameti määratud sanktsioonid – Aegumistähtaeg – Aegumistähtaega katkestavad meetmed – Liikmesriigi õigusnormid, mis välistavad pärast uurimise algatamist võimaluse, et hilisem menetlus- või uurimismeede võib katkestada uue aegumistähtaja – Kooskõlalise tõlgendamise põhimõte – Määrus (EÜ) nr 1/2003 – Artikli 25 lõige 3 – Kohaldamisala – ELL artikli 4 lõige 3 – ELTL artikkel 101 – Tõhususe põhimõte)

8.3.2021   
            
            
               ET
            
            
               Euroopa Liidu Teataja
            
            
               C 79/6
            
         
      Euroopa Kohtu (kümnes koda) 21. jaanuari 2021. aasta otsus (Înalta Curte de Casaţie şi Justiţie eelotsusetaotlus – Rumeenia) – Consiliul Concurenţei versus Whiteland Import Export SRL
      (Kohtuasi C-308/19) (1)
      
      (Eelotsusetaotlus - Konkurents - Liikmesriigi konkurentsiameti määratud sanktsioonid - Aegumistähtaeg - Aegumistähtaega katkestavad meetmed - Liikmesriigi õigusnormid, mis välistavad pärast uurimise algatamist võimaluse, et hilisem menetlus- või uurimismeede võib katkestada uue aegumistähtaja - Kooskõlalise tõlgendamise põhimõte - Määrus (EÜ) nr 1/2003 - Artikli 25 lõige 3 - Kohaldamisala - ELL artikli 4 lõige 3 - ELTL artikkel 101 - Tõhususe põhimõte)
      (2021/C 79/07)
      Kohtumenetluse keel: rumeenia
      
         Eelotsusetaotluse esitanud kohus
      
      Înalta Curte de Casaţie şi Justiţie
      
         Põhikohtuasja pooled
      
      
         Hageja: Consiliul Concurenţei
      
         Kostja: Whiteland Import Export SRL
      
         Resolutsioon
      
      
                  1.
               
               
                  Liidu õigust tuleb tõlgendada nii, et liikmesriigi kohtud ei ole kohustatud kohaldama nõukogu 16. detsembri 2002. aasta määrust (EÜ) nr 1/2003 [ELTL] artiklites [101] ja [102] sätestatud konkurentsieeskirjade rakendamise kohta artikli 25 lõiget 3 liikmesriigi konkurentsiasutuse volituste aegumisele liidu konkurentsiõiguse rikkumiste eest karistuste määramisel.
               
            
                  2.
               
               
                  ELL artikli 4 lõiget 3 ja ELTL artiklit 101 koostoimes tõhususe põhimõttega tuleb tõlgendada nii, et nendega on vastuolus riigisisesed õigusnormid – nagu neid tõlgendavad liikmesriigi pädevad kohtud –, mille kohaselt on liikmesriigi konkurentsiasutuse vastu võetud uurimise algatamise korraldus, mis puudutab liidu konkurentsiõiguse normide rikkumist, selle asutuse viimane meede, mis võib katkestada aegumistähtaja seoses tema õigusega määrata karistusi, ja välistavad selle, et hilisem menetlus- või uurimismeede võiks selle tähtaja katkestada, kui kõnealuse aegumiskorra kõiki elemente arvestades selgub, et selline välistamine võib kujutada endast süsteemset ohtu, et selliste rikkumiste koosseisu kuuluvad teod jäävad karistamata; seda peab aga kontrollima eelotsusetaotluse esitanud kohus.
               
            
         (1)  ELT C 263, 5.8.2019.